nahid-hub/BLUGE-bengali-wikipedia-section-title-prediction huggingface dataset:
নতুন উপনিষদের অনেকগুলি মধ্য ও প্রাক-আধুনিক যুগে রচিত। ১৯২৬ সাল পর্যন্ত নতুন উপনিষদ্গুলি আবিষ্কৃত হয়েছে। ১৬৫৬ সালে রচিত "মুক্তিকা" উপনিষদে ১০৮টি প্রধান উপনিষদের নাম আছে। এই উপনিষদটি নিজেকেও প্রধান উপনিষদের তালিকাভুক্ত করেছে। যদিও উপনিষদ্ নামধারী একাধিক বইয়ের রচনাকাল বিংশ শতাব্দী। এগুলির মধ্যে অনেকগুলির সঙ্গে আবার বৈদিক দর্শনের কোনো যোগই নেই। নতুন উপনিষদ্গুলি মুখ্য উপনিষদ্গুলিকে অনুকরণ করে লেখা।

১৬৫৭ সালে মুঘল সম্রাট শাহজাহানের পুত্র দারা শিকো পঞ্চাশটি উপনিষদ্ ফার্সি ভাষায় অনুবাদ করান। ১৮০৫ সালে উপনিষদের প্রথম ইংরেজি অনুবাদ করেন হেনরি টমাস কোলব্রুক। তিনি ১৭০টি উপনিষদের অস্তিত্ব সম্পর্কে অবগত ছিলেন। ১৯৮৫ সালে স্যাডহ্যালের ক্যাটালগ "উপনিষদ্-বাক্য-মহাকোষ"-এ ২২৩টি উপনিষদের তালিকা আছে।

উপনিষদ্ রচয়িতা হিসেবে একাধিক ব্যক্তির নাম পাওয়া যায়। প্রাচীন উপনিষদ্গুলিতে যাজ্ঞবল্ক্য ও উদ্দালক আরুণির কথা পাওয়া যায়। অন্যান্য গুরুত্বপূর্ণ লেখকেরা হলেন শ্বেতকেতু, শাণ্ডিল্য, ঐতরেয়, পিপ্পলাদ ও সনৎকুমার। মহিলাদের মধ্যে যাজ্ঞবল্ক্যের স্ত্রী মৈত্রেয়ী ও গার্গীর নাম উল্লেখযোগ্য।

সর্বপল্লী রাধাকৃষ্ণনের মতে, রচয়িতার নাম নিয়ে এমন কোনো দাবি তথ্যনিষ্ঠ নয়। তিনি এই নামগুলিকে কাল্পনিক চরিত্র মনে করতেন। যেমন ছান্দোগ্য উপনিষদের রচয়িতা শ্বেতকেতুর নাম কোনো বইতেই পাওয়া যায় না। তার অপর কোনো বইও নেই।
সঠিক অনুচ্ছেদ শিরোনাম কোনটি?
titleA. নতুন উপনিষদ্‌
titleB. সংখ্যা ও রচয়িতা
titleC. মুখ্য উপনিষদ্‌
titleD. ব্যুৎপত্তি
উত্তর: titleB
অপারেশন আটলাসে হাসান সালামা ওয়াফেন এসএস বাহিনীর বিশেষ কমান্ডো ইউনিটের একজন সদস্য ছিলেন। ১৯৪৪ সালের ৬ অক্টোবর রাতে হাসান সালামা এবং আরো চারজন কমান্ডো জার্মান হেইনকেল হেস ৩ বিমান থেকে ম্যান্ডেটরি প্যালেস্টাইনের জেরিকো অঞ্চলে অবতরণ করে। তাদের সাথে বিষ্ফোরক, সাবমেশিনগান, ডাইনামাইট, রেডিও যন্ত্রপাতি, ৫,০০০ পাউন্ড স্টারলিং ছিল বলে জানা যায়। সালামা ও একজন জার্মান গ্রেপ্তার এড়াতে সক্ষম হন। তিনি কুলায় আশ্রয় নেন এবং এখানে একজন চিকিৎসক তার ক্ষতিগ্রস্ত পায়ের চিকিৎসা করেন। স্থানীয় ফিলিস্তিনি আরব প্রতিরোধযোদ্ধাদেরকে রসদ ও অস্ত্র সরবরাহ করা এবং ইহুদি লক্ষ্যবস্তুগুলোতে আক্রমণের নির্দেশনা দেয়া এই মিশনের উদ্দেশ্য ছিল।

সঠিক অনুচ্ছেদ শিরোনাম কোনটি?
titleA. জীবনী
titleB. ফিলিস্তিন
titleC. দ্বিতীয় বিশ্বযুদ্ধ ও অপারেশন আটলাস
titleD. ১৯৪৭–১৯৪৮ ফিলিস্তিন যুদ্ধ
উত্তর: titleC
গজানন মহারাজ ছিলেন একজন ভারতীয় সাধক যিনি শেগাঁও তে জন্মগ্রহণ করেন। "শ্রী সন্ত গজানন মহারাজ প্রতিষ্ঠান", ১৯০৮ সালের ১২ই সেপ্টেম্বর ১২ জন ট্রাস্টি দ্বারা গঠিত হয়, গজানন মহারাজে এর "সমাধি"-র জন্য পবিত্র স্থানটির স্মরণে। পরবর্তীকালে এই পবিত্র স্থানটিতে মন্দির তৈরি করা হয়। এই আনন্দ সাগর মন্দির এবং পাশেই তৈরি করা কৃত্রিম হ্রদ অন্যতম আকর্ষণ। 

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. গজানন মহারাজের সমাধি মন্দির
titleC. কৃষি প্রশাসন
titleD. পর্যটন আকর্ষণ
উত্তর: titleB
মূল নিবন্ধঃ "হ্যারি পটার অ্যান্ড দ্য অর্ডার অফ দ্য ফিনিক্স"

হগওয়ার্টসে হ্যারির পঞ্চম বর্ষ শুরু হয় অনাকাঙ্খিত এক ঘটনার মধ্য দিয়ে। সর্বত্র অবিশ্বাস-আতঙ্কের ছাপ। এদিকে ভলডেমর্ট প্রস্তুত এক নতুন মিশন নিয়ে। ভলডেমর্টকে দমনের উদ্দেশ্যে ডাম্বলডোর পুনর্গঠন করেন একটি পুরনো সংগঠন, অর্ডার অফ দ্য ফিনিক্স। হ্যারিও তার বন্ধুদের নিয়ে গড়ে তোলে ডাম্বলডোরের আর্মি নামের ছাত্র সংগঠন। অন্যদিকে জাদু মন্ত্রনালয়ে রক্ষিত একটি গোপন প্রফেসি নিজের হাতে আনার জান্য ভলডেমর্ট পুনরায় ফাঁদ পাতে, যে ফাঁদে ধরা দেয় হ্যারি, নিজেকে এবং বন্ধুদেরকে ঠেলে দেয় এক অনিশ্চিত বিপদের দিকে।

সঠিক অনুচ্ছেদ শিরোনাম কোনটি?
titleA. "হ্যারি পটার অ্যান্ড দ্য চেম্বার অফ সিক্রেটস" (২০০২)
titleB. কাহিনী বিন্যাস
titleC. "হ্যারি পটার অ্যান্ড দ্য হাফ-ব্লাড প্রিন্স" (২০০৯)
titleD. "হ্যারি পটার অ্যান্ড দ্য অর্ডার অফ দ্য ফিনিক্স" (২০০৭)
উত্তর: titleD
দ্বিতীয় বিশ্বযুদ্ধের পর ১৯৪৬ সালে যুক্তরাজ্যের সরকারি অর্থভাণ্ডার নিঃশেষিত হয়ে গিয়েছিল। সেই সময় সদ্য-নির্বাচিত লেবার সরকার অনুভব করে, ক্রমাগত অস্থির হয়ে ওঠা ভারতের উপর নিয়ন্ত্রণ বজায় রাখার ক্ষেত্রে ব্রিটেনের জনসাধারণের সমর্থন পাওয়া যাবে না এবং এই ব্যাপারে আন্তর্জাতিক সাহায্যও পাওয়া অসম্ভব হবে। তাছাড়া স্থানীয় সেনাবাহিনীও যে এই কাজে নির্ভরযোগ্য হবে না, তাও সরকার অনুভব করে। এমতাবস্থায় ১৯৪৭ সালের ২০ ফেব্রুয়ারি যুক্তরাজ্যের প্রধানমন্ত্রী ক্লিমেন্ট এটলি ঘোষণা করেন, ১৯৪৮ সালের ৩০ জুনের মধ্যেই ব্রিটিশ সরকার ভারতের পূর্ণ স্বাধীনতা অনুমোদন করতে চলেছে।

অবশ্য ভারতের নবনিযুক্ত ভাইসরয় লর্ড মাউন্টব্যাটেন ক্ষমতা হস্তান্তরের তারিখটি এগিয়ে আনেন। তার আশঙ্কা ছিল, কংগ্রেস ও মুসলিম লিগের মধ্যে ক্রমাগত তর্কবিতর্ক ও বাকবিতণ্ডা অন্তর্বর্তী সরকারের পতনের কারণ হয়ে দাঁড়াতে পারে। তিনি দ্বিতীয় বিশ্বযুদ্ধে জাপানের আত্মসমর্পণের দ্বিতীয় বর্ষপূর্তির তারিখ ১৫ অগস্ট দিনটিকে ক্ষমতা হস্তান্তরের তারিখ হিসেবে বেছে নেন। ১৯৪৭ সালের ৩ জুন ব্রিটিশ সরকার ব্রিটিশ ভারতকে দ্বিখণ্ডিত করার সিদ্ধান্ত অনুমোদন করে। সেই সঙ্গে সরকার ঘোষণা করে, নবগঠিত দুই রাষ্ট্রকে অধিরাজ্য মর্যাদা দেওয়া হবে এবং ব্রিটিশ কমনওয়েলথ থেকে পৃথক হওয়ার পূর্ণ ক্ষমতা দু’টি রাষ্ট্রেরই থাকবে। এরপরই যুক্তরাজ্যের পার্লামেন্টে পাস হওয়া ভারতীয় স্বাধীনতা আইন (১৯৪৭) (১০ অ্যান্ড ১১ জিও ৬ সি. ৩০) অনুসারে ব্রিটিশ ভারত ভারত ও পাকিস্তান (অধুনা বাংলাদেশ রাষ্ট্রের ভূখণ্ড সহ) নামে দু’টি স্বাধীন অধিরাজ্যে বিভাজিত হয়। এই আইন কার্যকর হয় ১৯৪৭ সালের ১৪ অগস্ট এবং সেই সঙ্গে নবগঠিত দুই রাষ্ট্রের নিজ নিজ গণপরিষদের উপর সম্পূর্ণ আইনবিভাগীয় কর্তৃত্ব অনুমোদিত হয়।

সঠিক অনুচ্ছেদ শিরোনাম কোনটি?
titleA. স্বাধীনতার আগে স্বাধীনতা দিবস
titleB. সমসাময়িক প্রেক্ষাপট
titleC. পটভূমি
titleD. ইতিহাস
উত্তর: titleB
আঘাতজনিত কারণে ১৭ জানুয়ারি, ২০০৭ তারিখে মাইকেল বেভান সকল স্তরের ক্রিকেট খেলা থেকে আনুষ্ঠানিকভাবে তার অবসরের ঘোষণা দেন। তিনি বলেন, এটি এমন একটি সময় যখন আঘাত ও ব্যথা আমার চিন্তাধারাকে ভিন্নদিকে প্রবাহিত করছে। খেলার সময় যা আমাকে মনে করিয়ে দেয় যে আমি আঘাতপ্রাপ্ত ও পরিষ্কার হয়ে গেছে এখন সময় হয়েছে চলে যাবার।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অবসর
titleC. প্রারম্ভিক জীবন
titleD. খেলোয়াড়ী জীবন
উত্তর: titleB
১৯৭১ সালে বেলাল মোহাম্মদ চট্টগ্রাম বেতার কেন্দ্রে কর্মরত ছিলেন। ২৬শে মার্চ ১৯৭১ সালে ৭টা ৪০ মিনিটে বেলাল মোহাম্মদ (বেলাল মোহাম্মদের সাক্ষাতকারটি ইউটিউবে দেখুন), আবুল কাসেম সন্দ্বীপ, আব্দুল্লাহ আল ফারুক এবং কবি আব্দুস সালাম-সহ আরও কয়েকজন মিলে প্রথম কালুরঘাটের বেতার স্টেশনে স্বাধীন বাংলা বিপ্লবী বেতার নামে বেতার কেন্দ্র প্রতিষ্ঠা করেন। বেলাল মোহাম্মদ প্রথমে স্বাধীন বাংলা বেতার নামকরণ করলেও সহকর্মীর মধ্যে একজন সাথে বিপ্লবী শব্দটি যোগ করেন। সেদিনই বঙ্গবন্ধু শেখ মুজিবুর রহমানের পক্ষ থেকে বাংলাদেশের স্বাধীনতার ঘোষণাপত্রের একটি লিফলেট বেলাল মোহাম্মদের হাতে এসে পৌছায়। ২৬শে মার্চ দুপুর বেলা এম এ হান্নান ও রেডিওর কয়েকজন সহ এই লিফলেটটি নিয়ে আসেন।
২৭শে মার্চ সন্ধ্যায় বেলাল মোহাম্মদ মেজর জিয়াউর রহমানকে সাথে নিয়ে কালুরঘাট পৌঁছান। বেলাল মোহাম্মদ রেডিওতে বক্তব্যের জন্য বঙ্গবন্ধুর স্বাধীনতার ঘোষণাপত্রের অনুসারে একটি স্ক্রিপ্ট তৈরি করে দেন যা মেজর জিয়াউর রহমান স্বাধীন বাংলা বেতার কেন্দ্র থেকে সেইদিন ঘোষণা করেন। ঘোষণাটির শুরু ছিল:

""‘আই এম মেজর জিয়া, অন বিহ্যাভ গ্রেট লিডার বঙ্গবন্ধু শেখ মুজিবুর রহমান...""

২৬শে মার্চকে বাংলাদেশের স্বাধীনতা দিবস হিসেবে পালন করা হয়। স্বাধীনতা ঘোষণাপত্র পাঠকারী হিসেবে মেজর জিয়া ছিলেন ৯ম। (ইউটিউবে বেলাল মোহাম্মদের সাক্ষাতকারটি দেখুন)।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধে অবদান
titleB. মৃত্যু
titleC. প্রাথমিক জীবন
titleD. পুরস্কার
উত্তর: titleA
১৯৭০ খ্রিষ্টাব্দে আওয়ামী লীগ পাকিস্তানের জাতীয় পরিষদ নির্বাচনে নিরঙ্কুশ সংখ্যাগরিষ্ঠতা অর্জন করে। কিন্তু পাকিস্তানের সামরিক শাসকগোষ্ঠী এই দলের কাছে ক্ষমতা হস্তান্তরে বিলম্ব করতে শুরু করে। প্রকৃতপক্ষে তাদের উদ্দেশ্য ছিল, যে-কোনভাবে ক্ষমতা পশ্চিম পাকিস্তানী রাজনীতিবিদদের হাতে কুক্ষিগত করে রাখা। এই পরিস্থিতিতে পাকিস্তানের প্রেসিডেন্ট জেনারেল ইয়াহিয়া খান ৩রা মার্চ জাতীয় পরিষদ অধিবেশন আহ্বান করেন। কিন্তু অপ্রত্যাশিতভাবে ১লা মার্চ এই অধিবেশন অনির্দিষ্টকালের জন্য মুলতবি ঘোষণা করেন। এই সংবাদে পূর্ব পাকিস্তানের জনগণ বিক্ষোভে ফেটে পড়ে। আওয়ামী লীগ প্রধান শেখ মুজিবুর রহমানের নেতৃত্বে ২রা মার্চ ঢাকায় এবং ৩রা মার্চ সারাদেশে একযোগে হরতাল পালিত হয়। তিনি ৩রা মার্চ পল্টন ময়দানে অনুষ্ঠিত এক বিশাল জনসভায় সমগ্র পূর্ব বাংলায় সর্বাত্মক অসহযোগ আন্দোলনের কর্মসূচি ঘোষণা করেন। এই পটভূমিতেই ৭ই মার্চ রেসকোর্স ময়দানের জনসভায় বিপুল সংখ্যক লোক একত্রিত হয়; পুরো ময়দান পরিণত হয় এক জনসমুদ্রে। এই জনতা এবং সার্বিকভাবে সমগ্র জাতির উদ্দেশ্যে শেখ মুজিবুর রহমান তার ঐতিহাসিক ভাষণটি প্রদান করেন।

সঠিক অনুচ্ছেদ শিরোনাম কোনটি?
titleA. ভাষণ রেকর্ড
titleB. স্বীকৃতি ও প্রতিক্রিয়া
titleC. ভাষণ
titleD. পটভূমি
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৬ নং শান্তিপুর বিধানসভা কেন্দ্রটি শান্তিপুর পৌরসভা এবং বাবলা, বাগানছরা, বেলগরিয়া-১, বেলগরিয়া-২, গয়েশপুর এবং হরিপুর গ্রাম পঞ্চায়েত গুলি শান্তিপুর সমষ্টি উন্নয়ন ব্লক এর অন্তর্গত।

শান্তিপুর বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। পূর্বে এই কেন্দ্রটি নবদ্বীপ লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ২০১৪ উপনির্বাচন
titleB. ২০১৬
titleC. এলাকা
titleD. ১৯৫১-১৯৭২
উত্তর: titleC
কিছু তিব্বতী ঐতিহাসিকের মতে, ফা-দাম-পা-সাংস-র্গ্যাস নামক বিখ্যাত ভারতীয় সাধক তিব্বত ভ্রমণ কালে ছেদ সাধনা সম্বন্ধে মা-গ্চিগ-লাব-স্গ্রোনকে শিক্ষাদান করেন, যদিও এই তত্ত্ব সত্য কিনা সেই বিষয়ে যথেষ্ট সন্দেহ রয়েছে। আর্যদেব রচিত একটি গ্রন্থে (যা তিব্বতী ভাষায় শেস-রাব-ক্যি-ফা-রোল-তু-ফ্যিন-পা-ত্শিগ্স-সু-ব্চাদ-পা-ছেন-মো () নামে পরিচিত) উল্লেখ করা হয়েছে যে, ফা-দাম-পা-সাংস-র্গ্যাসকে দূর থেকেই মা-গ্চিগ-লাব-স্গ্রোন দেখেছিলেন, তাদের মধ্যে কোন সাক্ষাৎ হয়নি। আবার অনেক ঐতিহাসিকের মতে, ফা-দাম-পা-সাংস-র্গ্যাস ছেদ সাধনা সম্বন্ধে শিক্ষা ক্যো-ব্সোদ-নাম্স-ব্লা-মাকে দিয়ে যান, যিনি মা-গ্চিগ-লাব-স্গ্রোনের শিক্ষক ছিলেন।

সঠিক অনুচ্ছেদ শিরোনাম কোনটি?
titleA. ছেদ সাধনা
titleB. জন্ম
titleC. রচনা
titleD. শিক্ষা
উত্তর: titleA
তিনি মুন্সীগঞ্জ জেলার মিরেশ্বরের নয়াগাঁও-এ জন্মগ্রহণ করেন। তার পিতার নাম নিধুবন ঘোষ এবং মাতার নাম ভগবতী ঘোষ। এত অল্প বয়েসে তিনি সাহিত্যাঙ্গনে অনেক কাজ করেছেন। মুন্সীগঞ্জ শহরের মালপাড়ায় থাকতেন তিনি । বঙ্গবন্ধু শেখ মুজিব ও শেখ হাসিনার প্রতি তার আনুগত্য ছিল। বঙ্গবন্ধুর ভাষণ ও শেখ হাসিনাকে নিয়ে তিনি গ্রন্থ রচনা করেছেন। জীবনের শেষ ভাগে এসে তিনি কবিতা রচনায় আত্মনিয়োগ করেন। প্রেম, প্রকৃতি, বিরহ ও সাধারণ মানুষের সুখ-দুঃখ ব্যক্তিগত কথকতা তার রচনার মূখ্য প্রতিপাদ্য ছিল। তিনি একজন পরিশ্রমী লেখক ছিলেন। মানুষের স্বরূপ, স্বদেশ সমাজ সাহিত্য, রাজনীতিহীন রাজনীতি, মুক্তচিন্তা, বিশ্বায়নের রাজনীতি, ভাষা-আন্দোলন, মুক্তিযুদ্ধ ও স্বাধীনতা তার উল্লেখযোগ্য প্রবন্ধ। তার সম্পাদিত গ্রন্থ— নোবেল বিজয়ীদের নির্বাচিত প্রবন্ধ, উত্তরাধুনিকতা, বহুমাত্রিক বিশ্বায়ন, পুঁজিবাদ ও সমাজতন্ত্র, গণতন্ত্র: স্বরূপ সংকট সম্ভাবনা, ৩৪ নোবেল বিজয়ীর সাক্ষাৎকার।

সঠিক অনুচ্ছেদ শিরোনাম কোনটি?
titleA. প্রয়ান
titleB. প্রকাশিত গ্রন্থ
titleC. পুরস্কার ও সম্মাননা
titleD. প্রাথমিক জীবন
উত্তর: titleD
১১৮১ সালের জুনে সাইফউদ্দিন মারা যাওয়ার পর তার ভাই ইজ্জউদ্দিন মসুলের নেতৃত্ব লাভ করেন। ডিসেম্বরের ৪ তারিখ জেনগি যুবরাজ আস সালিহ আলেপ্পোতে মৃত্যুবরণ করেন। মৃত্যুর পূর্বে তিনি তার প্রধান কর্মকর্তাকে শপথ করান যে তিনি ইজ্জউদ্দিনের প্রতি অনুগত থাকবেন কারণ তিনি ছিলেন সালাহউদ্দিনকে প্রতিহত করতে পারার মত একমাত্র জেনগি শাসক। ইজ্জউদ্দিনকে আলেপ্পোয় স্বাগত জানানো হয়। তিনি তার ভাই ইমাদউদ্দিন জেনগির উপর সিনজারের বিনিময়ে আলেপ্পোর ভার অর্পণ করেন। জেনগিদের সাথে করা পূর্বের চুক্তির কারণে সালাহউদ্দিন এসকল আদানপ্রদানে কোনো হস্তক্ষেপ করেননি।

১১৮২ সালের ১১ মে সালাহউদ্দিন তার অর্ধেক মিশরীয় আইয়ুবী সেনা ও বেশ সংখ্যক বেসামরিক লোক নিয়ে সিরিয়ার উদ্দেশ্যে কায়রো ত্যাগ করেন। সালাহউদ্দিন একে অশুভ মনে করেন। এরপর তিনি আর মিশরে আসেননি। ক্রুসেডাররা তার মোকাবেলা করার জন্য সীমান্তে সমবেত হয়েছে জানতে পেরে তিনি সিনাই উপদ্বীপের মধ্য দিয়ে এগিয়ে যান। জুনে তিনি দামেস্কে পৌছে জানতে পারেন যে ফররুখশাহ গেলিলি আক্রমণ করেছেন। জুলাই মাসে সালাহউদ্দিন ফরুরখশাহকে কাওকাব আল হাওয়া আক্রমণ করতে পাঠান। পরে আগস্টে আইয়ুবীরা বৈরুত জয়ের জন্য নৌ ও স্থল আক্রমণ চালায়। এই অভিযান ব্যর্থ হয়। সালাহউদ্দিন তা পরিত্যাগ করেন এবং মেসোপটেমিয়ার দিকে নজর দেন।

হারানের আমির কুকবারি সালাহউদ্দিনকে জাজিরা অঞ্চল অধিকারের জন্য আমন্ত্রণ জানান। এটি মেসোপটেমিয়ার উত্তর অংশ ছিল। জেনগিদের সাথে তার চুক্তি ১১৮২ সালের সেপ্টেম্বরে শেষ হয়ে যায়। জাজিরায় তার অগ্রসর হওয়ার পূর্বে এখানের জেনগি শাসকদের মধ্যে উত্তেজনা বৃদ্ধি পেয়েছিল। সালাহউদ্দিন ইউফ্রেটিস নদী অতিক্রম করার পূর্বে তিন দিন ধরে আলেপ্পো অবরোধ করার মাধ্যমে চুক্তির মেয়াদ শেষ হওয়ার ইঙ্গিত দেন।

বিরা পৌছার পর নদীর কাছে সালাহউদ্দিনের সাথে কুকবারি ও হিসান কাইফার নুরউদ্দিন যুক্ত হন। এই যৌথ বাহিনী জাজিরার শহরগুলো জয় করে নেয়। প্রথম এডেসা, এরপর সারুজ, রাকা, কারকেসিয়া ও নুসাইবিন তাদের অধিকারে আসে। রাকা একটি গুরুত্বপূর্ণ অঞ্চল ছিল। এসময় এর দায়িত্বে ছিলেন কুতুবউদ্দিন ইনাল। ইতিপূর্বে ১১৭৬ সালে তিনি সালাহউদ্দিনের কাছে মানবিজ হারিয়েছিলেন। সালাহউদ্দিনের বিশাল সেনাবাহিনী দেখে তিনি প্রতিরোধের তেমন চেষ্টা করেননি এবং তাকে তার সম্পদ ধরে রাখার অধিকার দেয়া হবে এই শর্তে আত্মসমর্পণ করেন। বেশ কিছু কর বাতিল করে শহরের অধিবাসীদের উপর প্রভাব ফেলেন, কোষাগারের নথি থেকে সেগুলো মুছে ফেলা হয় এবং বলা হয় যে “সবচেয়ে খারাপ শাসক হল তারা যাদের নিজেদের টাকার থলে পূর্ণ থাকে আর জনগণ থাকে দুর্বল।“ রাকা থেকে তিনি আল ফুদাইন, আল হুসাইন, মাকসিম, দুরাইন, আরাবান ও খাবুর জয়ের জন্য এগিয়ে যান। এসব অঞ্চল তার প্রতি আনুগত্য স্বীকার করে।

সালাহউদ্দিন নুসায়বিনের দিকে এগিয়ে যান। এই অঞ্চল কোনো বাধা প্রদর্শন করেনি। মাঝারি আকারের শহর হিসেবে নুসায়বিন তেমন গুরুত্বপূর্ণ ছিল না। কিন্তু মারদিন ও মসুলের মধ্যে এটি একটি গুরুত্বপূর্ণ কৌশলগত স্থান ছিল এবং দিয়ারবাকিরে সহজে পৌছানো যেত। এসব বিজয়ের মাঝে সালাহউদ্দিন সবগ্নাদ পান যে ক্রুসেডাররা দামেস্কের গ্রামগুলোতে আক্রমণ চালাচ্ছে। ইতিমধ্যে আলেপ্পোতে শহরের আমির জানগি উত্তর ও পূর্বে সালাহউদ্দিনের শহর যেমন বালিস, মানবিজ, সারুক, বুজা ও আল কারজাইনে আক্রমণ করেন। তিনি এমনকি আল আজাজে নিজের দুর্গ ধ্বংস করে দেন যাতে আইয়ুবীরা তা জয়ে করলে ব্যবহার করতে না পারে।

সঠিক অনুচ্ছেদ শিরোনাম কোনটি?
titleA. অভ্যন্তরীণ কর্মকাণ্ড
titleB. তৃতীয় ক্রুসেড
titleC. মেসোপটেমিমায় অভিযান
titleD. পরিবার
উত্তর: titleC
মিনাজকে প্রায়শই "র‌্যাপের কুইন", হিসাবে উল্লেখ করা হয় এবং একজন অন্যতম প্রভাবশালী মহিলা র‌্যাপ শিল্পী হিসাবে বিবেচিত হয়। ২০১২ সালে, "নিউইয়র্ক টাইমসের" এক সম্পাদক বলেছেন যে, কেউ কেউ তাকে "সর্বকালের সবচেয়ে প্রভাবশালী মহিলা র‌্যাপার" হিসাবে বিবেচনা করে। 

রঙিন পোশাক এবং উইগের কারণে মিনাজকে "ব্ল্যাক লেডি গাগা " বলা হয়। একটি সাক্ষাত্কারে, মিনাজ তুলনাটি প্রত্যাখ্যান করেন, তবে অন্য একটি সাক্ষাত্কারে তিনি বলেছিলেন যে তিনি লিল 'কিম এবং গাগার সৃজনশীলতায় অনুপ্রাণিত। মিনাজ তার প্রিয় ডিজাইনার হিসাবে আলেকজান্ডার ম্যাককুইন, জিয়ান্নি ভার্সেস এবং ক্রিশ্চিয়ান লাউবাউটিনকে উদ্ধৃত করেছেন। "হাফিংটন পোস্ট" তার স্টাইলটিকে "রিস্ক টেকিং" এবং "ফার-আউট" হিসাবে বর্ণনা করেছেন, "বোল্ড সার্টোরিয়াল চয়েসেস" ; "ইয়াহু!" তার পোশাকটিকে "কালারফুল" এবং "ক্রেজি" বলে অভিহিত করেছিলেন এবং লিখেছিলেন যে "ফ্যাশন এবং সংগীত জগত অবশ্যই মিস মিনাজ ছাড়া খুব শান্ত হবে"। 

মিনাজকে একটি আধুনিক যৌন প্রতীক (সেক্স সিম্বল) হিসাবে বিবেচনা করা হয়; ২০১১ সাল থেকে তিনি বার বার "ম্যাক্সিম" হট ১০০ তালিকায় বেশ কয়েকবার অন্তর্ভুক্ত হয়েছেন। তার দেহ, বিশেষত তার নিতম্ব, মিডিয়ার উল্লেখযোগ্য মনোযোগ আকর্ষণ করতে সক্ষম হয়েছে। 

মিনাজ ২০১৫ সালে "ভোগের" সাথে একটি সাক্ষাত্কারে নারীবাদ সম্পর্কে কথা বলেছিলেন, "আমি এমন কিছু জিনিস করি যা নারীবাদীরা পছন্দ করেন না এবং এমন কিছু জিনিস আছে যা আমি করি তাদের পছন্দ। আমি নিজেকে লেবেল দিই না "" ২০১৮ সালে, "এলির" সাথে একটি সাক্ষাত্কারে, তিনি আলোচনা করেছেন যৌনকর্মীদের নিয়ে, তাঁর নিজের যৌন আবেদন এবং সংগীতে ও সোশ্যাল মিডিয়ায় তার যৌনতা সমালোচনাকে আকর্ষণ করে। 

"বিলবোর্ড" মিনাজকে সোশ্যাল মিডিয়ায় সর্বোচ্চ সক্রিয় চতুর্থ সঙ্গীতজ্ঞ হিসাবে তালিকাভুক্ত করে মার্চ ২০১১ সালের তাদের সোশ্যাল 50 চার্টে। ২০১৮ সালের হিসাবে, মিনাজ ইনস্টাগ্রামে বিশ্বের সর্বাধিক অনুসরণ করা রেপার, টুইটারে তিনি ২০ মিলিয়নেরও বেশি অনুসরণকারীর অন্যতম র‍্যাপার। 

সঠিক অনুচ্ছেদ শিরোনাম কোনটি?
titleA. প্রকাশ্য ভাবমূর্তি
titleB. ২০০৪-২০০৯: কেরিয়ারের শুরু
titleC. ২০১৮ – বর্তমান: "কুইন" আসন্ন পঞ্চম স্টুডিও অ্যালবাম
titleD. পেশা
উত্তর: titleA
১৭৪১ সাল থেকে মারাঠাদের নাগপুর রাজ্যের রাজা রঘুজী ভোঁসলের মারাঠা বাহিনী বাংলায় হানা দিতে শুরু করে। তাদের উদ্দেশ্য ছিল বাংলার সমৃদ্ধ অঞ্চলসমূহ লুণ্ঠন এবং বাংলা, বিহার ও উড়িষ্যা থেকে চৌথ কর আদায় করা। এ উদ্দেশ্যে তারা ১৭৪১ সালে উড়িষ্যা আক্রমণ করে, কিন্তু পরাজিত হয়। ১৭৪২ সালে রঘুজীর প্রধানমন্ত্রী ভাস্কর পণ্ডিতের নেতৃত্বে তারা আবার বাংলা আক্রমণ করে এবং বর্ধমান ও মুর্শিদাবাদ অঞ্চলে লুটতরাজ শুরু করে। ১৭৪২ সালের ১৫ এপ্রিল উড়িষ্যা থেকে প্রত্যাবর্তনকালে নবাব আলীবর্দী বর্ধমানের নিকটে মারাঠাদের দ্বারা অবরুদ্ধ হন। এসময় মীর হাবিব তাঁর বাহিনীর সঙ্গে ছিলেন। সুযোগ বুঝে তিনি নবাবের সৈন্যদল ত্যাগ করে ভাস্কর পণ্ডিতের সঙ্গে যোগদান করেন।

সঠিক অনুচ্ছেদ শিরোনাম কোনটি?
titleA. আলীবর্দী খানের অধীনে কর্মজীবন
titleB. মারাঠাদের সঙ্গে যোগদান
titleC. হুগলী দখল
titleD. মুর্শিদাবাদ লুণ্ঠন
উত্তর: titleB
নিজ দেশ দক্ষিণ আফ্রিকা ও সমারসেট কাউন্টি ক্রিকেট ক্লাবে উদ্বোধনী ব্যাটসম্যান হিসেবে সফলতা পেয়েছেন। কিন্তু দক্ষিণ আফ্রিকার নির্বাসনের কারণে তার টেস্ট ক্রিকেট জীবনে ব্যাপক ক্ষতি হয়। তবে, প্রতিপক্ষ বিদ্রোহী দলগুলোর বিপক্ষে অনুষ্ঠিত অনানুষ্ঠানিক টেস্টগুলোর ১৯টিতেই খেলেছিলেন তিনি।

দীর্ঘ দুই দশক অপেক্ষার পর নভেম্বর, ১৯৯২ সালে সফরকারী ভারতের বিপক্ষে ৩৯ বছর বয়সে কপিল দেবের উদ্বোধনী বল মোকাবেলা করেন। ডারবানে অনুষ্ঠিত ঐ টেস্টে দেরীতে আউটসুইঙ্গারের মোকাবেলা করায় থার্ড স্লিপে ধরা পড়েন। এরফলে অভিষেকে প্রথম খেলোয়াড় হিসেবে প্রথম বলেই শূন্য রানে ফেরৎ যান তিনি। পরবর্তীতে নয় বছর পর অবশ্য ওয়েস্ট ইন্ডিজের লিওন গারিকেরও একই ভাগ্য বরণ করতে হয়েছিল।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রথম-শ্রেণীর ক্রিকেট
titleC. অবসর
titleD. সম্মাননা
উত্তর: titleA
ডেনমার্ক ও বাংলাদেশের মধ্যে প্রায় ৮০০ মিলিয়ন ইউএস ডলার মূল্যের অর্থনৈতিক লেনদেন সংঘটিত হয়ে থাকে। এর মধ্যে বাংলাদেশ প্রায় ৭০০ মিলিয়ন ইউএস ডলার মূল্যের পণ্য ডেনমার্কে রপ্তানী করে ও ১০০ মিলিয়ব ইউএস ডলার মূল্যের পণ্য আমদানী করেন। রপ্তানীজাত এসব পণ্যের মধ্যে তৈরি পোশাক ছাড়াও বিভিন্ন অপ্রচলিত পণ্য যেমন ঔষধ সামগ্রী, সিরামিক, পাটজাত পন্য ইত্যাদি আছে। ডেনমার্কে বাংলাদেশ থেকে কয়েকটি সমুদ্রগামী জাহাজও রপ্তানী করা হয়েছে। এছাড়াও তথ্যপ্রযুক্তি বাজার সম্প্রসারণেও কাজ করা হচ্ছে।

সঠিক অনুচ্ছেদ শিরোনাম কোনটি?
titleA. উন্নয়ন সহায়তা
titleB. অর্থনৈতিক লেনদেন
titleC. চুক্তি
titleD. ডেনমার্কের সবুজ প্রযুক্তি
উত্তর: titleB
ধনেশের স্বতন্ত্র বৈশিষ্ট্য হিসেবে রয়েছে এর লম্বা, নিম্নমূখী বাঁকানো ঠোঁট। এ ঠোঁট স্বাভাবিকভাবে উজ্জ্বল বর্ণের হয়ে থাকে। ইংরেজি ও বৈজ্ঞানিক নাম - উভয় পর্যায়েই বিউসেরাস ব্যবহার করা হয় যা গ্রীক ভাষা থেকে উদ্ভূত। এর অর্থ হচ্ছে "গরুর শিং"। এদের দুই স্তরবিশিষ্ট কিডনী বা বৃক্ক রয়েছে।

একমাত্র পাখি হিসেবে ধনেশের প্রথম দুইটি ঘাড়ের হাড় এক্সিস ও এটলাস একে-অপরের সাথে মিশে রয়েছে। এরফলে অনেক লম্বা ঠোঁটকে আরো স্থিতিশীল অবস্থায় রাখতে ও ধারণ করতে পেরেছে। পক্ষীগোত্রীয় এ পরিবারের পাখিগুলো সর্বভূক হিসেবে পরিচিত। ফলমূল খাওয়া থেকে শুরু করে ছোট ছোট প্রাণীও এদের প্রধান খাবার। এরা জোড়ায় জোড়ায় থাকতে ভালবাসে। প্রাকৃতিকভাবে সৃষ্ট গাছের গর্ত এবং কখনোবা সমুদ্রমূখী পর্বতের গর্তে এরা বাসা বাঁধে। অনেক প্রজাতির ধনেশ বিলুপ্ত ও বিপদগ্রস্ত অবস্থায় এসে পৌঁছেছে। ফলে স্বল্পসংখ্যক ধনেশ পাখিগুলোর অধিকাংশই ক্ষুদ্র গণ্ডীতে অবস্থান করতে বাধ্য হচ্ছে।

সঠিক অনুচ্ছেদ শিরোনাম কোনটি?
titleA. বিবরণ
titleB. বৈশিষ্ট্যাবলী
titleC. প্রজাতির তালিকা
titleD. শ্রেণী করণের সূত্র অনুযায়ী প্রজাতির তালিকা
উত্তর: titleB
ওয়েস্ট ইন্ডিজ ক্রিকেট বোর্ড কর্তৃপক্ষ ১১ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ওয়েস্ট ইন্ডিজ দলের ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন।

২৪ ফেব্রুয়ারি, ২০১৫ তারিখে ম্যানুকা ওভালে অনুষ্ঠিত গ্রুপ-পর্বের ৩য় খেলায় জিম্বাবুয়ের বিপক্ষে অনেকগুলো রেকর্ড গড়েন। তার অসামান্য ব্যাটিংসহ বোলিং নৈপুণ্যে ওয়েস্ট ইন্ডিজ ৭৩ রানে বিজয়ী। খেলায় তিনি ম্যান অব দ্য ম্যাচের পুরস্কার লাভ করেন। ঐ খেলায় বিশ্বকাপের ইতিহাসে প্রথম ব্যাটসম্যান হিসেবে ও প্রথম অ-ভারতীয় ব্যাটসম্যান হিসেবে একদিনের আন্তর্জাতিকে দ্বি-শতক হাঁকান। এছাড়াও গেইলের দ্বি-শতকটি একদিনের আন্তর্জাতিকে দ্রুততম। তার বিধ্বংসী ইনিংসে ১৬ ছক্কার মার ছিল। এরফলে, রোহিত শর্মা ও এবি ডি ভিলিয়ার্সের সাথে একদিনের আন্তর্জাতিকে সর্বোচ্চ ছক্কার রেকর্ডে ভাগ বসান গেইল। মারলন স্যামুয়েলসের সাথে ৩৭২ রানের জুটি গড়ে একদিনের আন্তর্জাতিকের ইতিহাসে যে-কোন উইকেটে সর্বোচ্চ রানের জুটি গড়েন। এছাড়াও, ব্রায়ান লারা'র পর দ্বিতীয় ওয়েস্ট ইন্ডিয়ান হিসেবে ক্রিস গেইল একদিনের আন্তর্জাতিকে ৯,০০০ রানের মাইলফলক স্পর্শ করেন।

সঠিক অনুচ্ছেদ শিরোনাম কোনটি?
titleA. বিতর্ক
titleB. খেলোয়াড়ী জীবন
titleC. টুয়েন্টি২০
titleD. ক্রিকেট বিশ্বকাপ
উত্তর: titleD
ডংফেং ৫ অথবা ডিএফ-৫ একটি তিন ধাপ বিশিষ্ট চায়নায় তৈরী আইসিবিএম. এর দৈর্ঘ্য প্রায় ৩২.৬ মি, এর ব্যাস প্রায় ৩.৩৫ মিটার. এর ওজন প্রায় ১৮৩ টন এবং এর ব্যাপ্তি সাধারণত ১২,০০০ থেকে ১৫,০০০ কি.মি পর্যন্ত হয়। ডিএফ-৫ ১৯৭১ সালে প্রথমবারের মতো উড্ডয়ন করা হয় এবং ১০ বছর পরে প্রয়োগ করা হয়. ডিএফ-৫ এর উল্লেখযোগ্য দুর্বল দিক হলো এটির চালু হতে  প্রায় ৩০ থেকে ৬০ মিনিট পর্যন্ত সময় লাগে।

সঠিক অনুচ্ছেদ শিরোনাম কোনটি?
titleA. ভূমি ভিত্তিক আন্তঃমহাদেশীয় ক্ষেপণাস্ত্র
titleB. আন্তঃমহাদেশীয় ক্ষেপণাস্ত্র
titleC. ডিএফ-৫এ/ সিএসএস-৪ মোড ২
titleD. ডিএফ-৪১/ সিএসএস-এক্স-১০ ডাকনাম "ডংফেং ৪১"
উত্তর: titleC
সাইফুল আলম ১৯৫৬ সালের ৩১ ডিসেম্বর ঢাকায় জন্মগ্রহণ করেন। তার পৈতৃক নিবাস চাঁদপুরের কচুয়ায়। তার পিতার নাম আলী আরশাদ মিয়া এবং মাতার নাম শামসুন নাহার। আলী আরশাদ মিয়া একজন সরকারি কর্মকর্তা ছিলেন।

সাইফুল আলম মতিঝিল সরকারি বালক উচ্চ বিদ্যালয় থেকে মাধ্যমিক ও ১৯৭৪ সালে ঢাকা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ভাষা ও সাহিত্যে স্নাতক ও ১৯৭৮ সালে স্নাতকোত্তর ডিগ্রি অর্জন করেন। ১৯৭২ সাল থেকে ১৯৭৫ সাল পর্যন্ত তিনি বাংলাদেশ ছাত্র ইউনিয়নের রাজনীতিতে জড়িত ছিলেন। বিশ্ববিদ্যালয়ে অধ্যয়নরত অবস্তায় তিনি ঢাকা বিশ্ববিদ্যালয় সংস্কৃতি সংসদের সহ-সভাপতি হিসেবেও দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কর্মজীবন
titleC. রচনা ও প্রকাশনা
titleD. ব্যক্তিগত জীবন
উত্তর: titleA
এই বিদ্যালয়ে বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি কর্মশালা কক্ষ রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে একটি ঘাট বাঁধানো পুকুর রয়েছে। বিদ্যালয়ের নিচে একটি মঞ্চ আছে যেখানে সভা, সাংস্কৃতিক উৎসব আয়োজিত হয় এবং প্রতি বছর ক্রীড়া প্রতিযোগিতার আয়োজন করা হয়।

সঠিক অনুচ্ছেদ শিরোনাম কোনটি?
titleA. সহশিক্ষা কর্মসূচী
titleB. ভর্তি
titleC. ইউনিফর্ম
titleD. শিক্ষা সুবিধাসমূহ
উত্তর: titleD
গবেষণায় দেখা গেছেন হট চকলেট স্বাস্থ্যের জন্য ইতিবাচক হতে পারে।
কর্নেল বিশ্ববিদ্যালয় দ্বারা পরিচালিত একটি সমীক্ষায় দেখা যায় হট চকলেট হৃদরোগের ঝুঁকি হ্রাস, মদ ও চা বেশি অ্যান্টিঅক্সিডেন্টসমূহের এ রয়েছে তা দেখানো হয়েছে।

কোকোয়ার একটি একক রেসিপিতে গবেষণায় গ্যালিক এসিড ৬১২ মিলিগ্রাম (জিএই) এবং ইপিক্যাটিন সমকক্ষ (ইসিই) এর ৫৬৪ মিলিগ্রাম পাওয়া গেছে যা সবুজ চায়ের (জিএই) ৩৪০ মিলিগ্রাম এবং রেড ওয়াইন (ইসিই) ১৬৩ মিলিগ্রাম, এবং (জিএই) 165 মিলিগ্রাম এবং (ইসিই) ৪৭ মিলিগ্রাম পাওয়া গেছে।

"ইউং ইয়ং লি" এর গবেষণায় পরিচালিত যারা কর্নেল এ অধ্যাপক ও গবেষক বলেন, পানীয় গরম করা হলে তখন অ্যান্টিঅক্সিডেন্টসমূহ প্রচুর পরিমাণে মুক্ত হয়।

প্রধান কারণ গরম চকলেটে পাওয়া ফ্ল্যাভোনয়েড স্বাস্থ্যের জন্য উপকারী।এরা রক্তনালীর দেয়াল ক্ষতির থেকে রক্ষা করে।এছাড়াও হট চকলেট এর কোকো ফ্ল্যাভোনয়েড ধামনিক স্বাস্থ্যের ওপর ইতিবাচক প্রভাব ফেলে।
চকলেট কোম্পানি দ্বারা সমর্থিত "ন্যাশনাল ইন্সটিটিউট অফ হেলথ" দ্বারা পরিচালিত একটি বিশেষ গবেষণায় দেখা যায় যে-রিচ কোকো পানীয় একটি "ফ্লাভানল" পানের পরে উচ্চ চাপের রক্ত ​​প্রবাহে উন্নতি দেখিয়েছেন।

গবেষণার বিষয়ে প্রতিদিন ৯০০ মিলিগ্রাম "ফ্লাভানল" সহ একটি কোকো পানীয় (২৭ জন মানুষ বয়স ২৮ থেকে৭২) পানেবরক্তনালীসমূহের রেখায় যে রক্ত ​​প্রবাহ উন্নতি এবং এন্ডোথেলিয়াল কোষ ফাংশন দেখায় তা দেখা হয়।

ডঃ নর্মান হলেনবার্গ, ব্রিগহাম এর একটি "নারী হাসপাতাল ও হার্ভার্ড মেডিক্যাল স্কুল" এ মেডিসিন অধ্যাপক আরও গবেষণা পরিচালিত করেন।
ফ্লাবানল রক্তবাহে রক্তনালীর দেয়ালে ক্লাস্টারিং থেকে প্লেটলেট অবদান রাখে।

এভাবে হট চকলেট এর কোকো ফ্ল্যাভোনয়েড ধামনিক স্বাস্থ্যের ওপর ইতিবাচক প্রভাব ফেলে।
ফ্লাবানল রক্তে ​​প্লেটলেট জমা কমাবে এবং হৃদযন্ত্রের উপকারী কাজ করবে, যা মাত্রা সামঞ্জস্য বজায় রাখতে যাবে সাহায্য বলে মনে করা হয়।
সঠিক অনুচ্ছেদ শিরোনাম কোনটি?
titleA. বিচিত্রতা
titleB. উত্তর আমেরিকা
titleC. ইতিহাস
titleD. উপকারিতা
উত্তর: titleD
বাংলাদেশ ধর্মীয় স্বাধীনতা ও স্বাধীনভাবে মত প্রকাশের জন্য অধিকারের জন্য প্রণীত নাগরিক ও রাজনৈতিক অধিকারবিষয়ক আন্তর্জাতিক চুক্তিতে আবদ্ধ। জানুয়ারি, ২০০৪ সালে তৎকালীন বাংলাদেশ জাতীয়তাবাদী দল সরকারের মিত্র দল ইসলামী ঐক্যজোট ও চরমপন্থী খতমে নবুয়াত আন্দোলন কর্তৃক আহ্‌মদীয়া সম্প্রদায়ভূক্ত মুসলমানেরা মুসলিম ‘নয়’ বলে ঘোষণা দিলেও তা এড়িয়ে যায়। এছাড়াও সংখ্যাগরিষ্ঠতা হারানোর ভয়ে সরকার কর্তৃক আহ্‌মদীয়া পাবলিকেশনকে অবৈধ ঘোষণা করা হয়। তবে, সাংবিধানিক আদালত এ নিষেধাজ্ঞা স্থগিত করলেও ইসলামপন্থী দলগুলো এ আইনি পদক্ষেপ মোকাবেলায় হুমকি দিচ্ছে। ঘরবাড়িতে আক্রমণ ও আহমদিয়াদের ধর্মীয় স্থাপনাসমূহ এখনো হুমকির মুখে রয়েছে। কিন্তু সরকার কোন ব্যবস্থা গ্রহণ করেনি কিংবা আইন-শৃঙ্খলা নিয়ন্ত্রণে ক্ষতিগ্রস্তদের নিরাপত্তায় পুলিশ কর্মকর্তাদেরকে নিযুক্ত করেনি। অন্যান্য ধর্মীয় সংখ্যালঘুরাও অপহরণ, ধর্মীয় স্থাপনায় অপবিত্রতা, জোরপূর্বক ধর্মান্তরিতকরণসহ আক্রমণের শিকারে পরিণত হচ্ছেন বলে ক্রমাগত প্রতিবেদনে প্রকাশ পাচ্ছে। হিন্দুদের সম্পত্তি থেকে উচ্ছেদ এবং বালিকাদের ধর্ষণের প্রতিবেদন প্রকাশিত হলেও পুলিশ এ কারণে তদন্ত কার্যক্রম পরিচালনায় নীরব থাকছে। ধর্মীয়ভাবে আবদ্ধ পরিবেশে অবস্থানের কারণে হাজার হাজার বৌদ্ধ, হিন্দু ও খ্রিস্টান ধর্মাবলম্বীরা দেশত্যাগে বাধ্য হচ্ছেন।

সঠিক অনুচ্ছেদ শিরোনাম কোনটি?
titleA. মানবাধিকার রক্ষাকর্মী, সাংবাদিক ও বিরোধীদেরকে ভীতিপ্রদর্শন
titleB. নারী অধিকার
titleC. সংখ্যালঘু সম্প্রদায়ের উপর নিপীড়ন
titleD. বাংলাদেশে এইডস
উত্তর: titleC